CELEX: 22019D0751
Language: hu
Date: 2017-07-07 00:00:00
Title: Az EGT Vegyes Bizottság 144/2017 határozata (2017. július 7.) az Európai Gazdasági Térségről szóló megállapodás XI. mellékletének (Elektronikus hírközlés, audiovizuális szolgáltatásokés információs társadalom) módosításáról [2019/751]

16.5.2019   
               
               
                  HU
               
               
                  Az Európai Unió Hivatalos Lapja
               
               
                  L 128/44
               
            
         AZ EGT VEGYES BIZOTTSÁG 144/2017 HATÁROZATA
         (2017. július 7.)
         az Európai Gazdasági Térségről szóló megállapodás XI. mellékletének (Elektronikus hírközlés, audiovizuális szolgáltatások és információs társadalom) módosításáról [2019/751]
         AZ EGT VEGYES BIZOTTSÁG,
         tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
         mivel:
         
                     (1)
                  
                  
                     A 95/46/EK európai parlamenti és tanácsi irányelv alapján az EU–USA adatvédelmi pajzs által biztosított védelem megfelelőségéről szóló, 2016. július 12-i (EU) 2016/1250 bizottsági végrehajtási határozatot (1) bele kell foglalni az EGT-megállapodásba.
                  
               
                     (2)
                  
                  
                     Az EGT-megállapodás XI. mellékletét ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            Az EGT-megállapodás XI. melléklete az 5ep. pont (2013/65/EU bizottsági végrehajtási határozat) után a következő ponttal egészül ki:
            
                        „5eq.
                     
                     
                        32016 D 1250: a Bizottság (EU) 2016/1250 végrehajtási határozata (2016. július 12.) a 95/46/EK európai parlamenti és tanácsi irányelv alapján az EU–USA adatvédelmi pajzs által biztosított védelem megfelelőségéről (HL L 207., 2016.8.1., 1. o.).”
                     
                  
         
            2. cikk
            Az (EU) 2016/1250 végrehajtási határozatnak az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
         
         
            3. cikk
            Ez a határozat 2017. július 8-án lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (*1).
         
         
            4. cikk
            Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
         
         
            Kelt Brüsszelben, 2017. július 7-én.
            
               
                  az EGT Vegyes Bizottság részéről
               
               
                  az elnök
               
               Sabine MONAUNI
            
         
         
            (1)  HL L 207., 2016.8.1., 1. o.
         
            (*1)  Alkotmányos követelmények fennállását nem jelezték.
      
      
         
            A Szerződő Felek együttes nyilatkozata a 95/46/EK európai parlamenti és tanácsi irányelv alapján az EU–USA adatvédelmi pajzs által biztosított védelem megfelelőségéről szóló, (EU) 2016/1250 bizottsági végrehajtási határozatot a megállapodásba foglaló 144/2017 határozathoz
            Az (EU) 2016/1250 végrehajtási határozat úgy rendelkezik, hogy a munkaviszonnyal összefüggésben gyűjtött humánerőforrás-adatok feldolgozása tekintetében, vagy amikor egy szervezet önként vállalta az adatvédelmi hatóságok általi felügyeletet, az EU-USA adatvédelmi pajzs keretében tanúsított szervezetek teljesítik az európai adatvédelmi hatóságok ajánlásait. Ezt az ajánlást az adatvédelmi hatóságok által uniós szinten, a munkájuk megszervezésére és egymás közötti együttműködésre vonatkozó hatáskörük alapján létrehozott, az adatvédelmi hatóságok tagjaiból álló informális bizottság fogja nyújtani.
            Az Egyesült Államok adatvédelmi pajzsért felelős ombudsmanja hatáskörébe tartozó ügyeket illetően az egyéni panaszokat és a további közleményeket egy központosított uniós panaszkezelő szerv fogja továbbítani, amely az uniós adatvédelmi hatóságok tagjaiból fog állni.
            A Szerződő Felek tudomásul veszik, hogy az adatvédelmi hatóságok ilyen szervekben való részvétele szükséges ahhoz, hogy tiszteletben tartsák e hatóságok azon hatáskörét, hogy a személyes adatok feldolgozása tekintetében a személyek jogainak és szabadságainak védelmével kapcsolatos kérelmeket elbírálják, valamint hogy gyakorolhassák a 95/46/EK irányelv által számukra biztosított vizsgálati és beavatkozási hatásköröket.
            A 95/46/EK irányelvet belefoglalták az EGT-megállapodásba, ezért az EFTA-államok kötelesek biztosítani az adatvédelmi hatóság felügyeleti hatásköreinek teljeskörű gyakorlását, ideértve a személyes adatok harmadik országokba történő továbbítását is. A Szerződő Felek tudomásul veszik, hogy az EFTA-államok adatvédelmi hatóságainak képesnek kell lenniük részt venni az adatvédelmi hatóságok és az EU egyéni panaszkezelő szerve nem hivatalos tanácsában, ahogy azt az EU–USA adatvédelmi pajzsról szóló megállapodás említi a felügyeleti gyakorlatok konvergenciájának és az egyének jogainak és szabadságainak egységes védelme érdekében az EGT egész területén.
            Az (EU) 2016/1250 végrehajtási határozat értelmében az uniós érintettek végső megoldásként igénybe vehetnek jogorvoslati mechanizmust, az adatvédelmi pajzsban részt vevő testületet az érintett szervezettel folytatott konzultáció vagy az adatvédelmi hatóság vagy az Egyesült Államok Kereskedelmi Minisztériuma bevonásával nem megoldott fennmaradó követelések tekintetében. Az adatvédelmi pajzsban részt vevő testület az Európai Bizottság és az Egyesült Államok Kereskedelmi Minisztériuma által összeállított listáról kiválasztott választottbírókból áll.
            A Szerződő Felek tudomásul veszik, hogy a Bizottság konzultál az EFTA-államokkal a választottbírók névjegyzékének összetételéről, és e választottbírók kijelölése előtt figyelembe veszi az EFTA-államok véleményét.